கேள்வி: பாண்டுரங் மட்கைகர் - அரசியல் வாழ்க்கை பற்றி தகவல் சொல்.
பதில்: மட்கைகர் முதன் முதலில் 2002 ஆம் ஆண்டு மகாராட்டிரவாதி கோமந்த கட்சி சார்பாக போட்டியிட்டு கம்பர்ஜுவா தொகுதியில் போட்டியிட்டு கோவாவின் சட்டமன்றம் தேர்ந்தெடுக்கப்பட்டார். மேலும், மனோகர் பாரிக்கர் தலைமையிலான கூட்டணி அரசின் போக்குவரத்துத் துறை அமைச்சரானார். 2003 ஆம் ஆண்டு இவர் பாரதிய ஜனதா கட்சி இணைந்தார். 2005 ஆம் ஆண்டு சனவரி மாதத்தில், மட்கைகருக்கு வருவாய் மற்றும் எழுதுபொருள்கள் & அச்சுத்துறை போன்றவையும் கூடுதலாக ஒதுக்கப்பட்டன. 29 சனவரி 2005 அன்று தனது சட்டமன்ற உறுப்பினர் பதவியிலிருந்து விலகியதோடு அல்லாமல் இவர் இந்திய தேசிய காங்கிரசு கட்சியில் சேரும் பொருட்டு பாரதிய ஜனதா கட்சி விலகினார். இதன் காரணமாக மனோகர் பாரிக்கர் அமைச்சகம் சீர்குலைந்தது. 2005 ஆம் ஆண்டு கம்பர்ஜுவா தொகுதிக்கான இடைத்தேர்தலில் இந்திய தேசிய காங்கிரசு கட்சியின் சார்பில் போட்டியிட்டு மீண்டும் கோவா சட்டமன்றத்தின் உறுப்பினரானார். இவர் பிரதாப் சிங் ரானே அமைச்சரவையில் போக்குவரத்து, நீர்வழிப் பயணம் மற்றும் இளைஞர் விவகாரம் ஆகிய துறைகளுக்கான அமைச்சராக இணைத்துக் கொள்ளப்பட்டார்.